
PANEVĖŽIO MIESTO SAVIVALDYBĖS TARYBA


SPRENDIMAS
[bookmark: Pavadinimas]DĖL SAVIVALDYBĖS TARYBOS 2019 M. SPALIO 29 D. SPRENDIMO NR. 1-395 „DĖL PAGALBOS PINIGŲ MOKĖJIMO UŽ TĖVŲ GLOBOS NETEKUSIŲ VAIKŲ GLOBĄ (RŪPYBĄ) PANEVĖŽIO MIESTO SAVIVALDYBĖJE TVARKOS APRAŠO PATVIRTINIMO“ PAKEITIMO

[bookmark: registravimoDataIlga][bookmark: registravimoNr]2022 m. gruodžio 16 d. Nr. TSP-481
Panevėžys


Vadovaudamasi Lietuvos Respublikos vietos savivaldos įstatymo 6 straipsnio 12 punktu, 18 straipsnio 1 dalimi, Lietuvos Respublikos socialinių paslaugų įstatymo 9 straipsniu, Panevėžio miesto savivaldybės taryba n u s p r e n d ž i a:
Pakeisti Pagalbos pinigų mokėjimo už tėvų globos netekusių vaikų globą (rūpybą) Panevėžio miesto savivaldybėje tvarkos aprašą, patvirtintą Panevėžio miesto savivaldybės tarybos 2019 m. spalio 29 d. sprendimu Nr. 1-395 „Dėl Pagalbos pinigų mokėjimo už tėvų globos netekusių vaikų globą (rūpybą) Panevėžio miesto savivaldybėje tvarkos aprašo patvirtinimo“:
1. Pakeisti 4, 5 punktus ir juos išdėstyti taip:
„4. Pagalbos pinigai skiriami ir mokami:
4.1. globėjams, kurių globojamiems (rūpinamiems) vaikams laikinoji globa (rūpyba) nustatyta Valstybės vaiko teisių apsaugos ir įvaikinimo tarnybos (toliau – VVTAĮT) Panevėžio miesto vaiko teisių apsaugos skyriaus nurodymu, Panevėžio miesto savivaldybės (toliau –Savivaldybė) administracijos direktoriaus įsakymu;
4.2. globėjams, kurių globojamiems (rūpinamiems) vaikams laikinoji globa (rūpyba) nustatyta VVTAĮT Panevėžio miesto vaiko teisių apsaugos skyriaus nurodymu, Savivaldybės administracijos direktoriaus įsakymu ir nuolatinė globa (rūpyba) – teismo sprendimu (nutartimi);
[bookmark: _Hlk121406075]4.3. globėjams, kurių globojamiems (rūpinamiems) vaikams laikinoji globa (rūpyba) nustatyta VVTAĮT įgalioto teritorinio skyriaus (išskyrus Panevėžio miesto skyrių) nurodymu, kitos savivaldybės Administracijos direktoriaus įsakymu, o nuolatinė globa (rūpyba) – teismo sprendimu (nutartimi) ir kuriems pagalbos globėjams (rūpintojams), budintiems globotojams, įtėviams ir šeimynų steigėjams, dalyviams ar besirengiantiems jais tapti paslauga teikiama Panevėžio mieste;
4.4. globėjams, kurių globojamiems (rūpinamiems) vaikams globa (rūpyba) nustatyta užsienio valstybėje, kurių globos (rūpybos) vykdymą perėmė Lietuvos Respublikos kompetentinga institucija, ir kuriems pagalbos globėjams (rūpintojams), budintiems globotojams, įtėviams ir šeimynų steigėjams, dalyviams ar besirengiantiems jais tapti paslauga teikiama Panevėžio mieste.
5. Pagalbos pinigai vaikų globėjams (rūpintojams) skiriami ir mokami jų globotinių (rūpintinių) globos (rūpybos) laikotarpiu, iki globotiniui (rūpintiniui) sukaks 18 metų ir vyresniam, jei jis mokosi pagal bendrojo ugdymo programą (įskaitant profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio ugdymo programa), bet ne ilgiau nei iki 21 metų. Dėl pagalbos pinigų skyrimo vaiko globėjas (rūpintojas) turi teisę kreiptis per 3 mėnesius nuo teisės juos gauti atsiradimo dienos.“.
2. Papildyti 17.10 papunkčiu ir jį išdėstyti taip:
„17.10. gavus informacijos, kad pagalbos globėjams (rūpintojams), budintiems globotojams, įtėviams ir šeimynų steigėjams, dalyviams ar besirengiantiems jais tapti paslauga nebeteikiama Panevėžio mieste, – nuo šios paslaugos teikimo nutraukimo datos.“.
3. Pakeisti 22 punktą ir jį išdėstyti taip:
„22. Jeigu vaikų globėjai (rūpintojai) per mėnesį nepraneša apie atsiradusias aplinkybes, turinčias įtakos teisei į pagalbos pinigus arba jų dydžiui, ir dėl to susidaro permoka, permokėta suma grąžinama arba, vadovaujantis Socialinių reikalų skyriaus sprendimu, išskaičiuojama iš globėjui (rūpintojui) pagal šį Aprašą priklausančių pagalbos pinigų ne daugiau kaip po 20 procentų mokėtinos sumos per mėnesį, jeigu nėra vaiko globėjo (rūpintojo) raštu pateikto sutikimo išskaičiuoti didesnę mokėtinos sumos dalį per mėnesį ar visą mokėtiną sumą. Jei pagalbos pinigų suma neišskaityta, likusi permokos suma gali globėjo (rūpintojo) raštišku sutikimu būti išskaitoma iš bet kurios kitos vaiko globėjo (rūpintojo) gaunamos išmokos, kurią moka Savivaldybės administracija. Neteisėtai gauti pagalbos pinigai, vaiko globėjui (rūpintojui) nesutikus jų grąžinti, išieškomi Lietuvos Respublikos teisės aktų nustatyta tvarka.“.
4. Pakeisti 24 punktą ir jį išdėstyti taip:
„24. Socialinių reikalų skyriaus darbuotojai užtikrina vaiko globėjo (rūpintojo) ar įgalioto jam atstovauti asmens pateiktų pagalbos pinigams gauti duomenų konfidencialumą. Asmens duomenys privalo būti tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas; OL 2016 L 119, p. 1), Lietuvos Respublikos asmens duomenų teisinės apsaugos įstatymo, Panevėžio miesto savivaldybės administracijos asmens duomenų tvarkymo taisyklėmis ir kitų teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą, nuostatomis.“.
5.  Nustatyti, kad šis sprendimas:
5.1. skelbiamas Teisės aktų registre ir Panevėžio miesto savivaldybės interneto svetainėje;
5.2. įsigalioja kitą dieną po oficialaus paskelbimo Teisės aktų registre.



Savivaldybės meras	                                                                            Rytis Mykolas Račkauskas

